《行香子·秋入鸣皋》
宋代·许古

秋入鸣皋，爽气飘萧。挂衣冠、初脱尘劳。窗间岩岫，看尽昏朝。夜山低，晴山近，晓山高。
细数闲来，几处村醪。醉模糊、信手挥毫。等闲陶写，问甚风骚。乐因循，能潦倒，也消摇。

作者简介：许古（1157-1230）金代文学家。字道真，河间（今属河北）人，明昌五年（1194）进士。宣宗朝自左拾遗拜临察御史，以直言极谏得罪，两度削秩。哀宗立，召为补阙，迁右司谏。致仕，居伊阳（今河南嵩县）。正大七年卒，年七十四。